NELJANDA KOOSSEISU

ISTUNGI PROTOKOLL

Haapsalu,								28. jaanuar 2005 nr 26

Istung algas kell 14.00, lõppes kell 16.15.
Juhatas volikogu esimees Andres Ammas.

Protokollis volikogu kantselei juhataja Elvi Puda.
Võttis osa 14 volikogu liiget (registreerimisleht lisatud).
Osalesid	linnavalitsuse liikmed linnapea Teet Kallasvee, aselinnapea Krista Esta, aselinnapea Ingrid Danilov, aselinnapea Martin Schwindt, aselinnapea Jüri Kurba (registreerimisleht lisatud).

ARUTATI istungi päevakorra projekti.
Istungi juhataja Andres Ammas teatas volikogule, et linnavalitsus võttis tagasi eelnõu “Haapsalu linna jäätmehoolduseeskirja uue redaktsiooni kehtestamine” ja eelnõu “Vara ostmine Linnamajanduse AS-ilt (Jalaka 78a ja Raudtee 10, Haapsalu”.
Teisi ettepanekuid ei tehtud.

Häältega poolt 14 volikogu liiget
OTSUSTATI:
kinnitada Haapsalu Linnavolikogu 26. istungi päevakord:

1. Haapsalu linna 2005. aasta eelarve teine lugemine
Ettekandja				linnavalitsus
Kaasettekandja			rahanduskomisjon

2. Haapsalu linnas sünnitoetuse maksmise korra kehtestamine
Ettekandja				linnavalitsus
Kaasettekandja			õiguskomisjon

3. Haapsalu Linnavolikogu 28.02.2003 määruse nr 7 “Haapsalu linnas koerte ja kasside pidamise eeskiri” muutmine
Ettekandja				linnavalitsus
Kaasettekandja			kommunaalkomisjon

4. Haapsalu Linnavolikogu 28.03.2003 määruse nr 9 “Haapsalu põhimäärus” muutmine
Ettekandja				linnavalitsus
Kaasettekandja			õiguskomisjon

5. Haapsalu linna ametiasutuste struktuuri, ametikohtade põhigruppide, teenistujate koosseisunimestike, palgaastmete ja palgamäärade ning üldiste palgatingimuste kinnitamine
Ettekandja				linnavalitsus
Kaasettekandja			rahanduskomisjon

6. Üldplaneeringut muutva detailplaneeringu algatamine (Posti 41, 41a ja Posti 43/Tallinna mnt 1 kruntide ning lähiala)
Ettekandja				linnavalitsus
Kaasettekandja			kommunaalkomisjon

7. Üldplaneeringut muutva detailplaneeringu algatamine (Mihkli ja Karja tänavate ristmiku äärne ala)
Ettekandja				kommunaalkomisjon
Kaasettekandja			linnavalitsus

8. Katastriüksuste sihtotstarbe määramine
Ettekandja				linnavalitsus
Kaasettekandja			kommunaalkomisjon

9. Haapsalu Linnavolikogu 17.06.2004 otsuse nr 127 “Üldplaneeringut muutva detailplaneeringu algatamine (Holmi kallas 18 detailplaneering)” lisa muutmine
Ettekandja				linnavalitsus
Kaasettekandja			kommunaalkomisjon

10. Kontoritehnika liising Haapsalu Linnavalitsusele ja Haapsalu linna allasutustele
Ettekandja				linnavalitsus
Kaasettekandja			rahanduskomisjon

11. Haapsalu linna osalemine Jalgrattatee Haldamise Sihtasutuses
Ettekandja				linnavalitsus
Kaasettekandja			kommunaalkomisjon

12. Haapsalu linna vapimärgi andmine
Ettekandja				linnavalitsus
Kaasettekandja			kultuurikomisjon

13. Informatsioon tormikahjustustest
Ettekandja				linnavalitsus

Päevakorrapunkt nr 1

Haapsalu linna 2005. aasta eelarve teine lugemine

KUULATI aselinnapea Martin Schwindti ettekannet.
Linna 2005. aasta eelarve projektile esitati kolm muudatusettepanekut.
Linnavalitsus arutas koos rahanduskomisjoniga muudatusettepanekuid ja ütles välja oma seisukohad, mis kattusid juhtivkomisjoni arvamustega.
Peale muudatusettepanekute läbivaatamist palub linnavalitsus võtta vastu linna 2005. aasta eelarve.

Küsimused ettekandjale.
Volikogu liige Kalju Aigro küsis, kas volikogu ei peaks ära ootama rahandusministeeriumis hetkel veel kinnitamata eelnõu vastuvõtmise?
Vastas M. Schwindt. Kui peaksid tulema muudatused, siis väikesed võimalikud korrektsioonid saab parandada lisaeelarvetega. Kui praegu ei kinnita eelarvet, saab linnavalitsuse ja allasutuste töö olema häiritud.

Volikogu liige Andres Ammas soovis teada, millega seoses on oodata lisaeelarveid?
Vastas M. Schwindt. Jätkame KredEx-i projekti, mille arvelt ostame sundüürnikele kortereid. Korterite katteks oleme müünud ja müüme ka 2005. aastal elamispindasid. Käesolevas eelarves vastavaid vahendeid ette nähtud ei ole. Eluasemete müügist saadav raha suunatakse lisaeelarvega KredEx-i arvele uute korterite ostmiseks.

Volikogu liige Andres Ammas (2). Kas on ette näha lisaeelarve vajadust õpetajate palgatõusuks?
Vastas M. Schwindt. Käesolevas eelarves ei ole õpetajate palgatõusuks vahendeid arvestatud, palgasumma on sama, mis oli ka 2004. aastal. Veebruarikuu volikogule esitame lisaeelarve palgafondi suurendamiseks ja lisavahendite jagamise koolide vahel.

KUULATI rahanduskomisjoni esimehe Jaak Kanepi kaasettekannet.
Ettepanek: peale muudatusettepanekute hääletamist lõpetada linnaeelarve teine lugemine ja panna määrus lõpphääletamisele.

Muudatusettepanekuid on kokku kolm (protokolli juures).
Rahanduskomisjon esitas muudatusettepaneku nr 1: seoses 2005. aasta riigieelarve vastuvõtmisega on kinnitatud omavalitsustele eraldatav toetussumma. Rahandusministeeriumis on kooskõlastamisel määruse eelnõu, mille alusel arvestatakse ja jagatakse tasandusfondi summa erinevate omavalitsuste vahel. Nimetatud eelnõust tulenevalt on tehtud käesolev muudatusettepanek. Riigi poolne toetusfond jaguneb tasandusfondi-, toimetulekutoetuse-, hooldaja toetuse-, hariduse palgakulude-, hariduse investeeringute-, maakondlike ürituste- ja palkade ühtlustamise vahendite eraldisteks. Muudatusettepanekus on viidud sisse vastavad parandused eraldiste sihtotstarbest lähtuvalt.

Komisjonile laekus muudatusettepanek volikogu liikmelt Lauri Luigelt – muudatusettepanek nr 2. Aitäh, et ta leidis linna kitsaskoha Tamme tänaval. Komisjon nõustus muudatusettepaneku teise poolega. Linnalehele kuluv raha peaks jääma alles. Muudatusettepaneku lahendasime aga nii, et rahanduskomisjon esitas omapoolse muudatusettepaneku nr 3 suurendades Tamme tänava kvartalisiseste kõnniteedele vajaminev summa 190 tuhande kroonini. Luige muudatusettepanekut seejuures mitte arvestades.

Küsimused kaasettekandjale.
Volikogu liige Kalju Aigro ei pidanud linnalehe ilmumist vajalikuks, praegu ilmuv Lääne Elu on piisav.
Jaak Kanepi vastas, et rahaline kokkuhoid saab olema märgatav. Linnalehe olemasolul jäävad ära suured kulutused kõikvõimalike kordade ja eeskirjade ning teadete avaldamisel. Pealegi on linnaleht apoliitiline. Nõustus, et raske saab olema kvaliteedi hoidmine.

Läbirääkimisteks sõna ei soovitud.
Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.

Muudatusettepanekute läbivaatamine.
Muudatusettepanek nr 1
Hääletamist ei nõutud. Otsustati arvestada täielikult.

Muudatusettepanek nr 2
Volikogu liige Kalju Aigro palus panna eelnõu hääletamisele.

KUULATI linnasekretär Erko Kalevit. Võib juhtuda, et linnaleht muutub valimispropaganda vahendajaks. Seda püüame hoolikalt vältida. Vajalik on avalikustada kõik määrused, mis puudutavad linnaelu. Lääne Elus on hinnad väga kõrged. Linnavalitsus korraldas vähempakumise ja selle võitis Lääne Elu. Linnavalitsuse avalike suhete osakond paneb lehe materjalid kokku, OÜ Lääne Elu toimetab ja annab välja.

KUULATI Raimond Lunevit. Enne hääletamist palus Isamaaliidu fraktsioon 5 min vaheaega.
Vaheaeg kell 14.31-14.36.
HÄÄLETATI: poolt ei hääletatud, vastu 8 volikogu liiget. Otsustati muudatusettepanek tagasi lükata.

Muudatusettepanek nr 3
Hääletamist ei nõutud. Otsustati arvestada täielikult.

Lõppsõna.
KUULATI linnapea Teet Kallasveed. Isamaaliidu ja Res Publica koalitsioonileppest lähtuvalt pidasime vajalikuks kutsuda ellu linnaleht, mis on 50% eestikeelne ja 50% venekeelne.

KUULATI rahanduskomisjoni esimeest Jaak Kanepit. Tänan aselinnapea Martin Schwindti! Eelarve oli veelgi paremini ette valmistatud, kui oli seda aasta tagasi.

Istungi juhataja Andres Ammas pani lõpphääletusele ettepaneku toetada eelnõud esitatud kujul.

HÄÄLETATI:
poolt 12 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 55 “Haapsalu linna 2005. aasta eelarve kinnitamine” (protokolli juures).

Päevakorrapunkt nr 2

Haapsalu linnas sünnitoetuse maksmise korra kehtestamine

KUULATI aselinnapea Ingrid Danilovi ettekannet.
Uue elanikkonnale sünnitoetuse maksmise korra väljatöötamise vajadus on tingitud alljärgnevatest asjaoludest:
Seni Haapsalu Linnavalitsuse 03.03.2000 korraldusega nr 82 kehtinud sünnitoetuse maksmise korras oli fikseeritud sünnitoetuse suurus kindla summa ulatuses s.o 500 krooni. Alates 2003. aastast kuni 2004. aasta lõpuni oli linnavalitsuse poolt kehtestatud sünnitoetuse määr 1000 krooni. Uues eelnõus ei fikseerita sünnitoetuse määr kindla summa ulatuses, vaid sünnitoetuse suurus määratakse igaks eelarveaastaks Linnavalitsuse poolt. Seni kehtinud sünnitoetuse maksmise korra redaktsioon vajas ümbervaatamist ja täiendamist.

Linnavalitsus teeb ettepaneku nimetatud eelnõu võtta vastu määrusena.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 56 “Haapsalu linnas sünnitoetuse maksmise korra kehtestamine” (protokolli juures).

Päevakorrapunkt nr 3

Haapsalu Linnavolikogu 28.02.2003 määruse nr 7 “Haapsalu linnas koerte ja kasside pidamise eeskiri” muutmine

KUULATI aselinnapea Jüri Kurba ettekannet.
Määruses nimetatud muudatused on tingitud asjaolust, et 2004. aastal on Haapsalu Linnavalitsusele laekunud mitmeid avaldusi ja tähelepanekuid seoses linnakodanike häirimisega koerte ja kasside poolt ning koertele kannatuste põhjustamise suhtes. Palju on pöördutud linnavalitsuse poole kaebusega, et osad omanikud jätavad oma koerad terveks päevaks üksinda koju, mille tulemusena väljendab loom oma pahameelt peremehe suhtes sellega, et haugub terve päeva, häirides oma tegevusega naabrite kodurahu.

Linnavalitsus teeb ettepaneku eelnõu määrusena vastu võtta.

Küsimused ettekandjale.
Volikogu liige Märt Maiste. Kes on määrav organ, millal on loomale kannatuste tekitamine? Milline on piir?
Vastas J. Kurba. Eeldan, et selleks on Loomakaitse Selts, probleemide tekkimisel saab kaasata politsei.

Volikogu liige Märt Maiste (2). Kas vastavat ametit ei looda?
Vastas J. Kurba. Tänane muudatus ongi selleks, et reguleerida vastutust. Palju kohti kattub eeskirjades, mille eest vastutab nii linnavalitsus kui politsei. Koos leitakse lahendus.

Volikogu liige Raimond Lunev. On hea meel, et linnavalitsus kontrollib linna müra ja lärmi. Lahendamata on aga staadioni taga metalli töötlemisel tekkiv müra. Kas peate vajalikuks mõõta ka koerte haukumise detsibelle?
Vastas J. Kurba. See teema on korduvalt üleval olnud. Koos Tervisekaitse Talitusega saab mõõta müra tugevust. Kui muidu hakkama ei saa, tuleb mõõta ka koerte haukumise detsibelle.

KUULATI kommunaalkomisjoni esimehe Toivo Heina kaasettekannet.
Komisjon esitas muudatusettepaneku:
Muuta määruse eelnõu punkti 1.2 ja lugeda see järgmiselt: “punktiga 7 järgmises sõnastuses “7. Looma suhtes on lubamatu tema vigastamine, kannatuste tekitamine, omaniku poolt hülgamine, piinamine, abitusse seisundisse jätmine jmt.” ja viia järgnevad punktid vastavasse numeratsiooni.
Linnavalitsus toetas ettepanekut.
Ettepanek: toetada eelnõud koos muudatusettepanekuga ja võtta vastu otsusena.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.

Muudatusettepaneku hääletamist ei nõutud.

Istungi juhataja Andres Ammas pani hääletamisele ettepaneku toetada eelnõud koos muudatusettepanekuga.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 57 “Haapsalu Linnavolikogu 28.02.2003 määruse nr 7 “Haapsalu linnas koerte ja kasside pidamise eeskiri” muutmine” (protokolli juures).

Päevakorrapunkt nr 4

Haapsalu Linnavolikogu 28.03.2003 määruse nr 9 “Haapsalu põhimäärus” muutmine

KUULATI linnasekretär Erko Kalevi ettekannet.
10.12.2004 jõustus märgukirjale ja selgitustaotlusele vastamise seadus, millega tunnistati kehtetuks avaldustele vastamise seadus ning muudeti kohaliku omavalitsuse korralduse seadust ja avaliku teabe seadust. Sellest lähtuvalt tuleb muuta ka Haapsalu põhimäärust.
Kuna muudatus tuleneb seadusest, siis Haapsalu põhimääruse § 65 lg 2 kohaselt ei pea eelnõu läbima kahte lugemist, vaid võetakse vastu esimesel lugemisel.

Linnavalitsus teeb ettepaneku eelnõu määrusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 58 “Haapsalu Linnavolikogu 28.03.2003 määruse nr 9 “Haapsalu põhimäärus” muutmine” (protokolli juures).

Päevakorrapunkt nr 5

Haapsalu linna ametiasutuste struktuuri, ametikohtade põhigruppide, teenistujate koosseisunimestike, palgaastmete ja palgamäärade ning üldiste palgatingimuste kinnitamine

KUULATI linnapea Teet Kallasvee ettekannet.
Haapsalu linnas on ametiasutusteks linnavalitsus ja volikogu kantselei.
Volikogu ainupädevus on kinnitada nende struktuur ja koosseisunimestikud ametnike põhigruppide lõikes struktuuri arvestades.

Võrreldes varasemaga on struktuuris töökorralduse huvides tehtud muudatused.
Sotsiaalosakonna koosseisu on lisatud täiendav kooli sotsiaaltöötaja, kes hakkab tööle Haapsalu Gümnaasiumis. Koosseisus oleva kahe sotsiaaltöötajaga on linna koolide vajadused kaetud.

Linnakeskkonna osakonna spetsialisti ametikoht viiakse üle maaosakonda eesmärgiga tegeleda aktiivselt ja süsteemselt munitsipaalelamufondi erastamiseks ettevalmistamisega.

Linnavara peaspetsialisti ametikoht nimetatakse ümber linna kinnisvara halduriks ja viiakse parema töökorralduse huvides üle otse aselinnapea alluvusse ehituse ja arhitektuuri grupis.

Struktuurist kaovad ära IT peaspetsialisti ja valvurite ametikohad seoses nende funktsioonide sisseostmisega kohalikelt teenusepakkujatelt. Noorsootöö peaspetsialisti funktsioonid kanduvad üle reorganiseeritavasse lastekeskusesse.

Teeme ettepaneku eelnõu otsusena vastu võtta.

Küsimusi ettekandjale ei esitatud.

KUULATI rahanduskomisjoni esimehe Jaak Kanepi kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 161 “Haapsalu linna ametiasutuste struktuuri, ametikohtade põhigruppide, teenistujate koosseisunimestike, palgaastmete ja palgamäärade ning üldiste palgatingimuste kinnitamine” (protokolli juures).

Päevakorrapunkt nr 6

Üldplaneeringut muutva detailplaneeringu algatamine (Posti 41, 41a ja Posti 43/Tallinna mnt 1 kruntide ning lähiala)

KUULATI aselinnapea Jüri Kurba ettekannet.
Algatava planeeringu eesmärk on planeerida Posti 41a ärikrundile maakasutuse sihtotstarve, ehitusõigus ja arhitektuursed hoonestustingimused äri- ja korruselamu ehitamiseks. Sellega muudetakse kehtivat üldplaneeringut, millele vastavalt on planeeritav maa-ala kolmekorruselise hoonestusega ärimaa.

Planeeringu algatamise ettepaneku tegija on Haapsalu Tarbijate Ühistu, kelle peamine eesmärk on ehitada Posti 41a krundile (kasutuseta maa-aluse käimla asukohale) ca 8-korruseline äri- ja korruselamu. Praegu kehtivad planeeringud näevad ette kuni 3-korruselise ärihoone ehitamist samal krundil.
Planeeritav ala piirneb Nurme tänava, Posti tänava, Tallinna maantee ja Turu tänava pikendusega (Posti 41, 41a, 43/Tallinna mnt 1 krundid koos ümbritseva riigile kuuluva reformimata maaga).

Planeeringu lähteülesanne näeb ette, et tuleb analüüsida planeeringuala kontaktvööndi funktsionaalseid ja linnaehituslikke seoseid, kontaktvööndi hoonestuse tüüpe ja mahte ning sellest lähtuvalt esitada põhjendus kehtivate planeeringute muutmiseks.
Tuleb lahendada planeeritava ala liiklus- ja parkimiskorraldus.
On nõutav planeeringu lähteseisukoht ja eskiislahendust tutvustava avaliku arutelu korraldamine.

Linnavalitsus teeb ettepaneku eelnõu otsusena vastu võtta

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Hea, kui linnapilt uueneb.
Komisjonilt muudatusettepanekud (protokolli juures), millega nõustus ka eelnõu esitaja.
1. Eelnõu lisa 1 “Posti 41, 41a ja Posti 43/Tallinna mnt 1 kruntide ning lähialal detailplaneeringu LÄHTEÜLESANNE” punktis 1 “Planeeringu eesmärk” jätta välja sõnad “kuni kaheksa korruselise”.
2. Eelnõu lisa 1 “Posti 41, 41a ja Posti 43/Tallinna mnt 1 kruntide ning lähialal detailplaneeringu LÄHTEÜLESANNE” punktis 4 “Planeeringuga esitada” punktis 4.5 jätta välja sõnad “Hoonete absoluutkõrgus ei tohi ületada Posti 39 krundil asuva hoone absoluutkõrgust”
Ettepanek: toetada eelnõud koos muudatusettepanekutega ja võtta vastu otsusena.

Küsimusi kaasettekandjale ei esitatud.
Läbirääkimisteks sõna ei soovitud.
Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekute läbivaatamine.
Hääletamist ei nõutud. Otsustati viia sisse kommunaalkomisjoni esitatud muudatusettepanekud nr 1 ja nr 2.

Istungi juhataja Andres Ammas pani hääletamisele ettepaneku toetada eelnõud koos muudatusettepanekutega.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 162 “Üldplaneeringut muutva detailplaneeringu algatamine (Posti 41, 41a ja Posti 43/Tallinna mnt 1 kruntide ning lähiala)” (protokolli juures).

Päevakorrapunkt nr 7

Üldplaneeringut muutva detailplaneeringu algatamine (Mihkli ja Karja tänavate ristmiku äärne ala)

KUULATI kommunaalkomisjoni esimehe Toivo Heina ettekannet.
Kommunaalkomisjon algatas planeeringu, mille eesmärk on määrata seni hoonestamata riigimaale krundi piirid ja kasutamise otstarve, ehitusõigus.
Üldplaanina kehtiva planeeringu kohaselt on antud ala ühiskondlike hoonete maa, kuhu on ette nähtud nurgahoone ehitamine. Algatatava planeeringuga tehakse ettepanek mitte hoonestada antud maa-ala, vaid ehitada välja planeeringu käigus avalikustatud projekti järgi üldkasutatav park. Planeering on aluseks maa munitsipaliseerimise taotlusele.
Tänaseks on aga selgunud, et maa-amet soovitab ära oodata linna üldplaneeringu valmimise ja seni pisikesi detailplaneeringuid mitte esitada.
Kommunaalkomisjon võtab eelnõu tagasi.

Küsimusi ettekandjale ei esitatud.

KUULATI linnapea Teet Kallasveed.
Haapsalu linna üldplaneering on varsti valmis. Kohtumisel maavanema ja maa-ameti peadirektoriga selgus, et riik ei tee takistusi, kui linn edaspidi maad küsides tegutseb vastavalt linna üldplaneeringule. Väikeste planeeringute esitamine ei ole mõistlik. Seetõttu palusime kommunaalkomisjonil eelnõu tagasi võtta.
Küsimusi kaasettekandjale ei esitatud.

Seega on eelnõu “Üldplaneeringut muutva detailplaneeringu algatamine (Mihkli ja Karja tänavate ristmiku äärne ala)” algataja poolt tagasi võetud.

Päevakorrapunkt nr 8

Katastriüksuste sihtotstarbe määramine

KUULATI aselinnapea Jüri Kurba ettekannet.
Läbi vaadanud Haapsalu Linnavalitsusele OÜ Proserv poolt 05.01.2005 esitatud avalduse, kus soovitakse muuta katastriüksuse Vee tn 10 maakasutuse sihtotstarvet, linnavalitsus tuvastas, et Vee tn 10 (katastriüksuse katastritunnusega 18301:005:0001) maakasutuse sihtotstarve on ärimaa. Avaldusest selgub, et katastriüksuse tegelik maakasutaja on MTÜ Promenaad. Seega on tegemist maaga, millelt ei taotleta kasumit ning on võimalik muuta sihtotsarvet.
Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 163 “Katastriüksuste sihtotstarbe määramine” (protokolli juures).

Päevakorrapunkt nr 9

Haapsalu Linnavolikogu 17.06.2004 otsuse nr 127 “Üldplaneeringut muutva detailplaneeringu algatamine (Holmi kallas 18 detailplaneering)” lisa muutmine

KUULATI aselinnapea Jüri Kurba ettekannet.
OÜ Idaseri (Pargi 13-7, 90506 Haapsalu) esitas 10.01.2005 avalduse Haapsalu Linnavalitsusele (10.01.2005, registreeritud dokumendiregistris nr 1.3/86).

Holmi kallas 18 detailplaneeringu koostamise käigus on tehtud planeeringu ettepanek, mis ei vasta Haapsalu Linnavolikogu poolt 17.06.2004 otsusega nr 127 kinnitatud lähteülesandele.
Lähteülesandele vastavalt tuleks planeerida krundile üks kahekorruseline ridaelamu.
Planeeringulahendus võimaldab ehitada krundile ühe ridaelamu ja kaks korterelamut. Üks korterelamu on kavandatud osaliselt kolmekorruselisena. Hoonetele määratakse omaette krundid.
Linnavalitsus toetab planeeringuga tehtud kruntimise ja hoonestamise ettepanekut.

Teeme ettepaneku muuta vastavalt lähteülesannet ja lubada planeeringuga olemasoleva krundi jagamist ja korruselamute ehitamist. Elamute korruselisus on põhiliselt kaks. Hoonete grupi vertikaalseks liigendamiseks on võimalik ehitada üks elamu osaliselt kolme korruseline.

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 164 “Haapsalu Linnavolikogu 17.06.2004 otsuse nr 127 “Üldplaneeringut muutva detailplaneeringu algatamine (Holmi kallas 18 detailplaneering)” lisa muutmine” (protokolli juures).

Päevakorrapunkt nr 10

Kontoritehnika liising Haapsalu Linnavalitsusele ja Haapsalu linna allasutustele

KUULATI aselinnapea Martin Schwindti ettekannet.
Haapsalu Linnavalitsus, selgitades välja Haapsalu linna allasutuste ja linnavalitsuse 2005. aasta arvutustehnika vajaduse, leidis, et saavutada võimalikult parim tulemus, on otstarbekas korraldada ühine hange kõigile allasutustele arvutustehnika ostuks. Linnavalitsus korraldab hanke vastavalt riigihangete seaduses ettenähtud nõuetele. Parima pakkuja selgumisel sõlmitakse liisinglepingud iga allasutuse ja müüja vahel eraldi.
Järgnevas tabelis on kirjeldatud vajadused ja võimalikud hinnad. Tabelis esitatu ei ole lõplik.

Allasutus	Seade	Tehnilised tingimused	Kogus	Hind	3aastat kasutusrent arvutustehnika	
Haapsalu Gümnaasium	Server	Intel XEON 2,8GHz 512c, 512MB (2x256) DDR2100/266 ECC, 2 x 120 GB HDD S-ATA 7200rpm 8MB (kuni 4 kõvaketast), Promise TX2+ S-ATA RAID kontroller	1	25 000	25 000	
 	Macintoch Arvuti	eMac1,25 GHz G4, 512MB mälu, 160GB kõvaketas, 64MB NVIDIA GeForce FX 5200 ultra, DVD-RW/CD-RW	2	25 000	50 000	
 	Videoprojektor	vähemalt 1600 ANSI luumenit, mx resol. 1024x768 XGA, kontrastsus 400:1 vähemalt	2	30 000	60 000	
 	Printer	Soovitatavalt HP printer	1	3 500	3 500	
 	Laptop	Pentium M Centrino 1,5; 512MB RAM, 40GB HDD, DVD-R/CDRW, 15" SXGA	1	25 000	25 000	
 	UPS	APC oma vähemalt	1	1 100	1 100	
 	Koopiamasin	A3; A4	1	35 000	35 000	
 	 	 	 	kokku	199 600	
Haapsalu Üldgümnaasium	 	 	 	 	 	
 	ML Arvuti 330	Win XP Pro tarkvara MS Offis Edu Est	2	7 900	15 800	
 	Laptop	CD-DWD rom, tarkvara Win XP Pro, MS Offis Edu Est	1	15 000	15 000	
 	Videoprojektor	vähemalt 1600 ANSI luumenit, mx resol. 1024x768 XGA, kontrastsus 400:1 vähemalt	1	30 000	30 000	
 	Multifunktsionaalne printer	 	1	8 900	8 900	
 	 	 	 	kokku	69 700	
Haapsalu Täiskasvanute Gümnaasium	ML Arvuti 570	 	1	15 500	15 500	
 	ML Arvuti 330	 	1	7 900	7 900	
 	 	 	 	kokku	23 400	
Lääne Maakonna Keskraamatukogu	ML Arvuti 330	 	10	7 900	79 000	
 	Monitor 	17" Samsung 710V LCD	4	4 800	19 200	
 	Monitor 	17" Samsung 795DFX	8	2 000	16 000	
 	Printer 	HP Laserjet 1010	3	2 700	8 100	
 	UPS	APC Back UPS350	6	1 100	6 600	
 	Vöötkoodiluger koos statiiviga	FBC-6860	3	5 400	16 200	
 	Etiketiprinter	B-SV4d	2	10 600	21 200	
 	Värviprinter 	Samsung CLP-500	1	7 100	7 100	
 	 	 	 	kokku	173 400	
Haapsalu Kultuurikeskus	Laptop Centrino	15,1" TFT SXGA+ ekraan 1400x1050, min Intel Pentium M 725 (1.6GHz Dothan), 512MB mälu, min 80GB kõvaketas, min 64MB graafika, heli- ja võrgukaart, 56K modem, WiFi, FireWire, CD-RW / DVD-ROM COMBO seade, sülearvuti kott,Windows XP PRO,	1	15 000	15 000	
 	ML Arvuti	min Intel Pentium 4 2,8GHz, 512MB mälu, min 80GB kõvaketas, integreeritud võrgu-, heli ja videokaart, CD-RW / DVD COMBO seade, 1.44MB disketiseade, Windows XP PRO,	1	15 000	15 000	
 	monitor	19" LCD	1	5 000	5 000	
 	Videoprojektor	Oluline, et tegelik resolutsioon XGA 1024X768; valgustugevus(ANSI LUMEN) 2000 Alm; tüüp LCD; projektori lamp 160 W UHB.	1	22 000	22 000	
 	 	 	 	kokku	57 000	
Lasteaed Pääsupesa	Koopiamasin	A3; A4 formaat	1	20 000	20 000	
 	 	 	 	kokku	20 000	
Haapsalu Lastekeskus	ML Arvuti 330	 	1	7 900	7 900	
 	Monitor	17"	1	2 000	2 000	
 	 	 	 	kokku	9 900	
Haapsalu Linnavalitsus	Videoprojektor	valgustugevus 3500 Alm	1	40 000	40 000	
 	Võrguprinter	20 lk/min, 10000 lk/kuus	1	8 000	8 000	
 	Printer-koopiamasin	16-20 l/min, tihedus 600dpi, A4, Keskkond W 200, W XP, W 98	1	30 000	30 000	
 	Monitorid	17"	9	2 000	18 000	
 	ML Arvuti 330	DVD-CD kirjutajaga	2	7 900	15 800	
 	ML Arvuti 330	standard	7	7 900	55 300	
 	 	 	 	kokku	167 100	
KOKKU	 	 	 	 	720 100	

Linnavalitsus teeb ettepaneku eelnõu otsusena vastu võtta

Küsimusi ettekandjale ei esitatud.

KUULATI rahanduskomisjoni esimehe Jaak Kanepi kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 165 “Kontoritehnika liising Haapsalu Linnavalitsusele ja Haapsalu linna allasutustele” (protokolli juures).

Päevakorrapunkt nr 11

Haapsalu linna osalemine Jalgrattatee Haldamise Sihtasutuses

KUULATI aselinnapea Jüri Kurba ettekannet.
SA Läänemaa Arenduskeskus on teinud Haapsalu linnale ettepaneku olla asutajaliikmeks loodavas sihtasutuses eeldatava nimetusega Jalgrattatee Haldamise Sihtasutus, mille tegevuse eesmärgiks on Põhja- Läänemaa turismimajanduse toetamine, viis kohalikku omavalitsusüksust läbiva jalgrattatee väljaarendamine ning sihtasutuse haldusesse antud turismiobjektide, sh nii hooned, rajatised kui looduslikud objektid, heaperemehelik haldamine.

Haapsalu linnale on oluline, et loodav sihtasutus annab linnale võimaluse realiseerida Haapsalu arengukavas esiletoodud arenguvajadusi liiklemisvõimaluste, sh loodussõbralike liikumisvõimaluste parandamiseks ning rajada linna ratta ja rulluisutee.

Linnavalitsus teeb ettepaneku eelnõu otsusena vastu võtta.

Küsimused ettekandjale.

Volikogu liige Alar Schönberg. Milliseid kohustusi soovib linn endale võtta?
Vastas J. Kurba. Linnale ei too kaasa olulisi rahalisi kohustusi. Sihtasutuse soov on taotleda projektile raha.

KUULATI kommunaalkomisjoni Toivo Heina kaasettekannet.
Jalgrattatee on siiamaani teostamatuks jäänud.
Ettepanek: toetada eelnõud ja võtta vastu esitatud kujul, kuna see annab linnarahvale lisaliikumise võimaluse. Külalised jõuavad imetlema ka meie raudteejaama.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 166 “Haapsalu linna osalemine Jalgrattatee Haldamise Sihtasutuses” (protokolli juures).

Päevakorrapunkt nr 12

Haapsalu linna vapimärgi andmine

KUULATI aselinnapea Krista Esta ettekannet.
MTÜ Läänemaa Kunstivara tegi ettepaneku nimetada Haapsalu linna vapimärgi kandidaadiks kunstnik Helju-Laine Sarnet Zauram.
Helju-Laine Zauram on sündinud 19. märtsil 1922. aastal Jõgeval. Aastatel 1943 –1944 õppis ta Kõrgemas Kunstikoolis Pallas ja 1944 – 1948 Tartu Riiklikus Kunstiinstituudis.
1954. aastast elab ja tegutseb pr Zauram Haapsalus, töötades siin pikki aastakümneid kunstiõpetajana Haapsalu I Keskkoolis ja Haapsalu Kunstikoolis. Pr Zauram tegutseb viljaka maalijana tänaseni, esinedes sageli isiknäitustega Haapsalu galeriides.
Helju-Laine Zauram on Haapsalu Kunstiklubi ja MTÜ Läänemaa Kunstivara auväärne liige.

Haapsalu Linnavalitsusele saabus ettepanek Haapsalu linna kodanikult Jaak Põder´ilt seada Haapsalu linna vapimärgi kandidaadiks üles Aarne Õunapuu.
Aarne Õunapuu on Haapsalu Muusikakooli puhkpilliõpetaja ja 1981. aastast Haapsalu puhkpilliorkestri dirigent, tänu tema visale tööle on orkester kogu Eestis ja ka välismaal palju tuntust kogunud. Õunapuu juhendab ka Haapsalu Big Bandi. Tema käe all on õppinud ja elukutselise muusikutee valinud sellised tuntud Eesti puhkpillimängijad nagu Madis Kari, Neeme Birk, Taavi Kuntu ja Jaak Vasar.

Linnavalitsus teeb ettepaneku eelnõu otsusena vastu võtta

Küsimusi ettekandjale ei esitatud.

KUULATI kultuurikomisjoni Alar Schönbergi kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 167 “Haapsalu linna vapimärgi andmine” (protokolli juures).

Päevakorrapunkt nr 13

Informatsioon tormikahjustustest

KUULATI linnapea Teet Kallasvee ettekannet.
Jaanuarikuu tormikahjustused Haapsalus olid suured. Üleujutatud alasse jäi hinnanguliselt 159 eramut ja 42 juriidiliste isikute valduses olevat hoonet, neist 7 munitsipaalelamut.
Elamutes elab kokku 174 leibkonda.
Haapsalu Linnavalitsuse poole abi saamiseks on pöördunud 72 leibkonda.

Kahjud elanikkonnale on 10 miljonit krooni.
Kahjud ettevõtetele on 7,8 miljonit krooni.
Kahjud Haapsalu linnale on 3,47 miljonit krooni.
Küsimusi ettekandjale ei esitatud.

Tormis sai kannatada linnavara:
hooned, sõidu- ja kõnniteed 978 000 kr;
tormimurd, pargid, haljasalad, rannad 2 202 550 kr;
rajatised, tehnika 289 000 kr.

OTSUSTATI:
võtta linnavalitsuse informatsioon tormikahjustustest teadmiseks.

Andres Ammas
Volikogu esimees